මුම්බායි ඉන්දියන්ස් කණ්ඩාමේ දිනේෂ් කාර්තික් සහ රෝහිත් ෂර්මාගේ විශිෂ්ට පිතිහරඹය හේතුවෙන් ඉන්දියන් ප්‍රිමියර් ලීග් තරගාවලියේ මුම්බායිහීදී දිල්ලි ඩෙයාර් ඩෙවිල්ස් පිල සමග පැවැති තරගය ලකුණු 44කින් ජයගැනීමට මුම්බායි ඉන්දියන්ස් කණ්ඩායම සමත්විය.කාසියේ වාසිය දිනාගත් මුම්බායි කණ්ඩායම ඕවර 20 අවසානයේ කඩුලු 5කට ලකුණු 209ක් වාර්තා කළේය.මුම්බායි ඉනිමේ පළමු කඩුල්ල ලකුණු ලබාගැනීමට පෙර බිඳ වැටුණු අතර දෙවන කඩුල්ල එක් ලකුණක් වෙද්දී බිඳ වැටිණි.තෙවැනි කඩුල්ල සඳහා කාර්තික් සමගින් එක්වු ෂර්මා ලකුණු 132ක සබඳතාවක් ගොඩනැගීමට සමත්විය.කාර්තික් පන්දු 48කදී හතරේ පහර 14ක් සහ හයේ පහර 2ක් සමගින් ලකුණු 86ක්ද, ‍ෂර්මා නොදැවී ලකුණු 74ක් ද ලබාගත්හ.පිළිතුරු ඉනිම ක්‍රීඩා කළ ඩෙයාර් ඩෙවිල්ස් පිලට ඕවර 20 අවසානයේ දී රැස්කරගත හැකිවුයේ ලකුණු 164ක් පමණි.ඩෙවිඩ් වෝනර් ලකුණු 61ක් සහ මන්ප්‍රීත් ජුනේජා ලකුණු 49ක් රැස්කළද එය ජයග්‍රහණය සඳහා ප්‍රමාණවත් නොවීය.මහේල ජයවර්ධනගේ නායකත්වයෙන් යුත් දිල්ලි කණ්ඩායම මේ තරගාවලියේ පිට පිට ලද තෙවැනි පරාජය මෙය විය.තරගායේ වීරයා ලෙස දිනේෂ් කාර්තික් නම් කෙරිණි.මුම්බායි ඉන්දියන්ස්-209/5 (ඕවර 20) දිනේෂ් කාර්තික් 86, රොහිත් ෂර්මා ‍නොදැවී 74 (අශිෂ් නෙහෙරා 49/2)ඩෙයාර් ඩෙවිල්ස්-165/9 (ඕවර 20) ඩේවිඩ් වෝනර් 61, මන්ප්‍රීත් ජුනේජා 49 (ප්‍රග්යන් ඕජා 34/5)මේ අතර සන්රයිසර්ස් හියද්‍රාබාද් පිල සමග බැංගලෝර් හිදී පැවැති තරගයෙන් කඩුලු 7ක ජයක් හිමිකර ගැනීමට රෝයල් චැලෙන්ජර්ස් බැංගලෝර් පිල සමත්විය.පළමුව ලකුණු රැස්කළ හයිද්‍රාබාද් පිල ඕවර 20 අවසානයේ කඩුලු 6කට ලකුණු 161ක් ලබාගත් අතර රෝයල් චැලෙන්ජර්ස් කණ්ඩායම කඩුලු 3ක් දැවී ඕවර 17.4කදී ජයග්‍රහණය වාර්තා කළේය.කැමරන් වයිට් ලකුණු 52ක් රැස්කළ අතර තිසර පෙරේරා පන්දු 24කදී හයේ පහර 4ක් හා එක් හතරේ පහරක් සමගින් ලකුණු 40ක් රැස්කළේය.තරගයේ වීරයා සම්මාන දිනාගත් ‍රෝයල් චැලෙන්ජර්ස් නායක විරාට් කෝලී වේගවත් ලකුණු 93ක් වාර්තා කළ අතර ඒ සඳහා පන්දු 47කදී හතරේ පහර 11ක් සහ හයේ පහර 2ක් ඇතුළත් විය.සන්රයිසර්ස් හයිද්‍රාබාද්-161/6 (ඕවර 20) කැමරන් වයිට් 52, තිසර පෙරේරා 40 (ආර්.පී.සිං 27/3)රෝයල් චැලෙන්ජර්ස්-162/3 (ඕවර 17.4) විරාට් ‍කෝලී නොදැවී 93.